2000 m.

2000 m. buvo keliamieji metai, prasidedantys šeštadienį pagal Grigaliaus kalendorių.
 
Tai taip pat:

 Tarptautiniai Taikos Kultūros metai;
 Pasaulio Matematikos metai.

Lietuvoje

Įvykiai 

Sausis
 Sausio 1 d. – pasaulis įžengė į naują tūkstantmetį be didesnių su kompiuteriais susijusių gedimų, nepaisant baimės, kad kompiuterių darbas sutriks dėl neįprasto datos keitimosi;
 Sausio 10 d. – Vilniuje atidarytas Italijos kultūros institutas;
 Sausio 14 d. – Lietuva prisijungė prie bendros Šiaurės ir Baltijos šalių programos, skirtos kovai su tuberkulioze;
 Sausio 19 d. – Lietuva vienašališkai panaikino vizų režimą trims Europos valstybėms – Andoros ir Monako Kunigaikštystėms bei San Marino Respublikai;
 Sausio 27 d. – Lietuvos parolimpinis komitetas (LPOK) veiklos dešimtmetį pažymėjo įkurtuvėmis naujoje būstinėje Vilniuje.
Vasaris
 Vasario 1 d. – įsigaliojo Liustracijos įstatymas – buvusiems sovietinių specialiųjų tarnybų bendradarbiams buvo suteikta galimybė per pusę metų prisipažinti apie savo veiklą;
 Vasario 2 d. – Algirdas Brazauskas tapo pirmuoju Visagino garbės piliečiu;
 Vasario 4 d. – bankas „Hermis“ prijungtas prie Vilniaus banko;
 Vasario 6 d. – Vilkaviškio kapinėse atidengtas lietuvių išeivijos skulptoriaus Vytauto Kašubos paminklas „Kario mirties alegorija“;
 Vasario 12 d. – pirmą kartą per Europos dailiojo čiuožimo čempionatų istoriją apdovanojimai atiteko ir Lietuvos sportininkams. Čiuožėjai Margarita Drobiazko ir Povilas Vanagas laimėjo bronzos medalius;
 Vasario 15 d. – Briuselyje prasidėjo oficialios Lietuvos derybos dėl narystės Europos Sąjungoje;
 Vasario 21 d. – Vilniuje pasirašyta Tarptautinės komisijos nacių ir sovietinio okupacinių režimų nusikaltimams Lietuvoje įvertinti bei Krašto apsaugos ministerijos bendradarbiavimo sutartis.
Kovas
 Kovo 3 d. – Prezidentas Valdas Adamkus Vatikane dalyvavo Šventųjų metų iškilmėse;
 Kovo 7 d. – pradėjo transliuoti Žinių radijas;
 Kovo 21 d. – Pekine pasirašyta Kinijos ir Lietuvos sutartis dėl teisinės pagalbos civilinėse ir baudžiamosiose bylose;
 Kovo 31 d. – į Lietuvą atgabenta Pasaulio lietuvių bendruomenės (PLB) dovana – Lietuvos diplomatinės veiklos 1918–1944 metais archyvas. PLB savo lėšomis iš JAV nacionalinio archyvo nupirko ir padovanojo Lietuvos archyvų departamentui dokumentų mikrofilmus.
Balandis
 Balandžio 1 d. – Nicoje (Prancūzija) vykusiame pasaulio dailiojo čiuožimo čempionate Lietuvos pora Povilas Vanagas ir Margarita Drobiazko iškovojo bronzos medalius.
Gegužė
 Gegužės 2 d. – Seimas nutarė iki (2005 m.) sausio 1 sustabdyti Ignalinos atominės elektrinės pirmąjį bloką;
 Gegužės 31 d. – darbą Lietuvoje baigė JAV tarptautinės plėtros agentūra USAID, per aštuonerius metu suteikusi apie 89 mln. JAV dolerių paramos.
Birželis
 Birželio 2 d. – Sudaryta Lietuvos Respublikos Vyriausybės ir Lietuvos savivaldybių asociacijos dvišalė komisija ir patvirtinti šios komisijos nuostatai;
 Birželio 21 d. – prie Meksikos krantų siaučiant uraganui dingo Lietuvos motorlaivis „Linkuva“. Be žinios pradingo 18 narių įgula.

Mirtys 

 Sausio 3 d. – Rūta Kleva (Kleopatra) Mickevičiūtė-Vidžiūnienė, Lietuvos mokytoja, žurnalistė, prozininkė, publicistė (g. 1923 m.).
 Sausio 7 d. – Algirdas Zenonas Dagys, Lietuvos geologas, paleontologas, pedagogas, visuomenės veikėjas, habilituotas fizinių mokslų daktaras (g. 1932 m.).
 Sausio 14 d. – Giršas Gelmanas, Lietuvos biofizikas, habilituotas biomedicinos mokslų daktaras (g. 1947 m.).
 Sausio 24 d. – Martynas Brakas, Mažosios Lietuvos visuomenės veikėjas, teisininkas, istorikas (g. 1907 m.).
 Sausio 25 d. – Vladislovas Mikučianis, Lietuvos architektas (g. 1913 m.).

 Vasario 3 d. – Aleksandras Edmundas Žemaitaitis, agronomas, Lietuvos ir Vilkaviškio rajono sporto, ūkio ir politinis veikėjas (g. 1936 m.).
 Vasario 8 d. – Pranas Gavėnas, SDB, Romos katalikų vienuolis salezietis, leidėjas, rašytojas, vertėjas, visuomenininkas (g. 1918 m.).
 Vasario 22 d. – Justinas Lukošius, teisininkas, Vokietijos lietuvių visuomenės veikėjas (g. 1909 m.).

 Kovo 20 d. – Juozas Juškauskas, Lietuvos inžinierius hidrotechnikas, habilituotas technologijos mokslų daktaras (g. 1931 m.).
 Kovo 28 d.:
 Albertas Petras Bluzmanas, Lietuvos botanikas fiziologas, habilituotas biomedicinos mokslų daktaras, profesorius (g. 1915 m.).
 Leonas Mackevičius, Lietuvos inžinierius technologas, technologijos mokslų daktaras (g. 1913 m.).

 Balandžio 1 d. – Jaronimas Kastytis Juodikaitis, Lietuvos grafikas (g. 1932 m.).
 Balandžio 4 d. – Raimundas Katilius, Lietuvos smuikininkas virtuozas, šiuolaikinės lietuvių smuiko muzikos interpretatorius, smuiko pedagogas (g. 1947 m.).
 Balandžio 11 d. – Bronius Masiokas, Lietuvos karininkas, inžinierius, žodynų rengėjas, JAV lietuvių visuomenės veikėjas (g. 1916 m.).
 Balandžio 13 d. – Viktoras Baltaitis, lietuvių gydytojas chirurgas, habilituotas biomedicinos mokslų daktaras (g. 1930 m.).
 Balandžio 26 d. – Jonas Laškovas, Lietuvos ekonomistas, statistikas, socialinių mokslų daktaras (g. 1930 m.).

 Gegužės 15 d. – Bronislovas Krūminis, Lietuvos architektas (g. 1929 m.).
 Gegužės 20 d. – Algimantas Andreika, Lietuvos pasipriešinimo sovietiniam okupaciniam režimui veikėjas (g. 1950 m.).
 Gegužės 21 d. – Juozas Maniukas, Lietuvos zoologas ichtiologas, biomedicinos mokslų daktaras (g. 1909 m.).
 Gegužės 23 d. – Algimantas Mykolas Stankevičius, Lietuvos žurnalistas, publicistas, redaktorius (g. 1926 m.).
 Gegužės 27 d. – Jonas Dainauskas, Lietuvos spaudos darbuotojas, istorikas (g. 1904 m.).
 Gegužės 28 d. – Vincentas Sladkevičius, Lietuvos kardinolas (g. 1920 m.).
 Gegužės 31 d. – Salomėja Narkeliūnaitė, Lietuvos išeivijos žurnalistė, aktyvi JAV lietuvių visuomenės veikėja ir lietuvybės puoselėtoja (g. 1920 m.).

 Birželio 9 d. – Juozas Jakimavičius, Lietuvos fizikas, habilituotas fizinių mokslų daktaras (g. 1943 m.).
 Birželio 17 d. – Juozas Jagelavičius, Lietuvos irkluotojas, sporto teisėjas (g. 1939 m.).
 Birželio 27 d. – Jonas Kaupys, Lietuvos restauratorius (g. 1941 m.).
 Birželio 29 d. – Monika Mironaitė, Lietuvos teatro ir kino aktorė (g. 1913 m.).

 Liepos 4 d. – Liudas Dovydėnas, Lietuvos žurnalistas, rašytojas, vienas produktyviausių prieškario Lietuvos kūrėjų (g. 1906 m.).
 Liepos 6 d. – Gedeminas Kiesus, vadybininkas, buvęs AB „Mažeikių nafta“ vadovas; inžinierius, Lietuvos ūkio, politinis ir visuomenės veikėjas (g. 1955 m.).
 Liepos 8 d. – Vytautas Četkauskas, vargonininkas, choro dirigentas, pedagogas (g. 1921 m.).
 Liepos 20 d. – Rimantas Baltušis, vienas pirmųjų po 1990 m. atkurtos Lietuvos Respublikos kariuomenės karininkų, pulkininkas leitenantas (g. 1960 m.).
 Liepos 22 d. – Algirdas Verba, poetas (g. 1941 m.).
 Liepos 26 d. – Antanas Liuima, SJ, Lietuvos katalikų teologas, jėzuitas, teologijos daktaras (g. 1910 m.).

 Rugpjūčio 16 d. – Mindaugas Daunoras, Lietuvos nusikaltėlis (g. 1976 m.).
 Rugpjūčio 23 d. – Juozas Gražys, spaudos darbuotojas, antinacinės ir antisovietinės rezistencijos dalyvis, politinis kalinys (g. 1909 m.).
 Rugpjūčio 26 d. – Steponas Eitminavičius, Lietuvos geologas mokslininkas ir hidrogeologas praktikas, fotografas, visuomenės veikėjas (g. 1932 m.).
 Rugpjūčio 28 d. – Olga Mažeikytė-Zavadskienė, aktorė (g. 1909 m.).

 Rugsėjo 1 d. – Bronius Dundulis, Lietuvos istorikas, habilituotas istorijos mokslų daktaras (1940 m. ir 1967 m.) (g. 1909 m.).
 Rugsėjo 14 d. – Jurgis Vladislovas Giedraitis, Lenkijos politikas, publicistas (g. 1906 m.).
 Rugsėjo 21 d. – Valdemaras Manomaitis, Lietuvos dailininkas keramikas (g. 1912 m.).
 Rugsėjo 22 d. – Liudas Dapšys, teatro aktorius, režisierius, dramaturgas (g. 1911 m.).
 Rugsėjo 26 d. – Aleksandras Lileikis, Lietuvos karininkas, visuomenės veikėjas (g. 1907 m.).

 Spalio 4 d. – Jefremas Maiminas, Lietuvos ir Rusijos ekonomistas, ekonomikos mokslų daktaras. L. Kantorovičiaus sekėjas. Vienas matematinių metodų taikymo ekonominiams tyrimams Lietuvoje pradininkų (g. 1932 m.).
 Spalio 6 d. – Nijolė Alfonsa Gaškaitė-Žemaitienė, istorikė, prozininkė, poetė, eseistė (g. 1938 m.).
 Spalio 7 d. – Leonas Ulevičius, pedagogas, choro dirigentas (g. 1935 m.).
 Spalio 9 d. – Teisutis Saldauskas, Lietuvos kompozitorius, instrumentuočių autorius, estradinių ansamblių vadovas (g. 1937 m.).
 Spalio 11 d. – Vladas Dautartas, Lietuvos rašytojas, eseistas, dramaturgas (g. 1927 m.).
 Spalio 21 d. – Antanas Simonas Pilypaitis, architektas, Lietuvos politinis bei visuomenės veikėjas (g. 1932 m.).
 Spalio 22 d. – Jadvyga Jovaišaitė-Olekienė, Lietuvos baleto artistė, pedagogė. Viena žymiausių charakterinių šokių atlikėjų (g. 1903 m.).
 Spalio 23 d. – Ieva Gurinaitė-Paskienė, Lietuvos teatro ir kino aktorė (g. 1916 m.).
 Spalio 31 d. – Jonas Danyla, SJ, Lietuvos kunigas jėzuitas, Lietuvos jėzuitų provincijolas (g. 1905 m.).

 Lapkričio 5 d.:
 Aldona Dvarionaitė, Lietuvos pianistė, pedagogė (g. 1939 m.).
 Regina Mikšytė, Lietuvos literatūros tyrinėtoja, habilituota humanitarinių mokslų daktarė (g. 1923 m.).
 Lapkričio 12 d. – Henrikas Žemelis, Lietuvos žurnalistas, redaktorius, JAV lietuvių visuomenės veikėjas (g. 1913 m.).
 Lapkričio 16 d. – Irmantas Stumbrys, Lietuvos futbolininkas saugas ir rinktinės žaidėjas (g. 1972 m.).
 Lapkričio 19 d. – Petras Gaučas, Lietuvos geografas, kartografas (g. 1942 m.).

 Gruodžio 1 d. – Bronius Vytautas Bieliauskas, Lietuvos inžinierius energetikas, habilituotas technologijos mokslų daktaras (g. 1943 m.).
 Gruodžio 5 d. – Pranas Lazutka, Lietuvos gydytojas higienistas, habilituotas biomedicinos mokslų daktaras (g. 1917 m.).
 Gruodžio 8 d. – Jonas Zemvaldas Balkevičius, lietuvių kalbininkas, humanitarinių mokslų daktaras (g. 1923 m.).
 Gruodžio 18 d. – Leonardas Matuzevičius, Lietuvos poetas (g. 1923 m.).
 Gruodžio 22 d. – Vytautas Kulakauskas, Lietuvos pedagogas, krepšininkas, treneris (g. 1920 m.).
 Gruodžio 24 d. – Vladas Kulbokas, Lietuvos pedagogas, literatūros tyrinėtojas (g. 1908 m.).
 Gruodžio 25 d. – Adolis Jonas Krištopaitis, Lietuvos tapytojas (g. 1925 m.).
 Gruodžio 27 d. – Kazys Mikalauskas, Lietuvos dainininkas (tenoras) (g. 1908 m.).

 Albinas Načiulis, Lietuvos dailininkas, grafikas, nusipelnęs meno veikėjas (g. 1933 m.).
 Jonas Miliušis, Lietuvos žurnalistas, redaktorius, scenaristas, vertėjas (g. 1914 m.).

Pasaulyje

Įvykiai 

 Sausio 1 d. – Pasaulis šventė Naująjį tūkstantmetį, nors daugelio mokslininkų nuomone tūkstantmetis prasidėjo tik 2001 metais;
 Kovo 26 d. – Vladimiras Putinas išrinktas Rusijos prezidentu;
 Gegužės 25 d. – Izraelis atitraukia karius iš pietų Libano po 22 metų okupacijos;
 Liepos 25 d. – Concorde lėktuvas netrukus po pakilimo iš Paryžiaus oro uosto sudužo, žuvo visi 109 juo skridę asmenys ir 5 žmonės ant žemės;
 Liepos 28 d. – Pirmą kartą pradėta oficialiai švęsti sistemų administratoriaus dieną;
 Rugpjūčio 12 d. – Barenco jūroje nuskendo Rusijos atominis povandeninis laivas „Kurskas“, žuvo jame buvę 118 jūreivių;
 Rugpjūčio 27 d.:
 Ali Benflis (g. 1944 m.), tapo Alžyro ministru pirmininku, šias pareigas ėjo iki 2003 m. gegužės 5 d.;
 Maskvos Ostankino televizijos bokšte kilo gaisras;
 Rugsėjo 14 d. – Microsoft išleido Windows Me operacinę sistemą;
 Rugsėjo 15 d. – Sidnėjuje prasidėjo 2000 m. Olimpinės žaidynės;
 Lapkričio 14 d. – po to, kai dvejus metus atviro kodo bendruomenės buvo kuriama stabili Mozilla naršyklė, jos pagrindu išleista Netscape 6.0 versija;
 Lapkričio 17 d. – iš posto pašalintas Peru prezidentas Alberto Fujimori.

Mirtys 
 Sausio 19 d.:
 Betinas Kraksis, Italijos politinis veikėjas, buvęs Italijos ministras pirmininkas (g. 1934 m.).
 Frederick Irving Herzberg, JAV psichologas, vienas svarbiausių XX a. verslo vadybos teoretikų (g. 1923 m.).
 Hedi Lamar, Austrijoje gimusi amerikiečių kino aktorė ir išradėja (g. 1914 m.).
 Kovo 30 d. – Irma Grebzdė, latvių rašytoja (g. 1912 m.).
 Balandžio 9 d. – Rabah Bitat, laikinai ėjęs Alžyro Liaudies Demokratinės respublikos prezidento pareigas, šias pareigas ėjo nuo 1978 m. gruodžio 27 d. iki mirties (g. 1925 m.).
 Balandžio 27 d. – Gunaras Anatolijus Janovskis, latvių rašytojas (g. 1916 m.).
 Gegužės 2 d. – Janis Klydzėjas, latvių rašytojas. Žymiausias Latgalos rašytojas (g. 1914 m.).
 Gegužės 12 d. – Adam Kyler Petty, amerikiečių lenktynininkas (g. 1980 m.).
 Birželio 3 d. – Merton Howard Miller, 1990 m. Nobelio ekonomikos premijos laureatas (g. 1923 m.).
 Liepos 6 d. – Vladislavas Špilmanas, žydų tautybės lenkų pianistas ir kompozitorius. Pagal jo parašytą autobiografinę knygą 2002 m. režisierius Romanas Polanskis sukurė filmą „Pianistas“ (g. 1911 m.).
 Rugpjūčio 9 d. – John Charles Harsanyi, 1994 m. Nobelio ekonomikos premijos laureatas (g. 1920 m.).
 Rugpjūčio 10 d. – Tiboras Mezofis, Vengrijos krepšininkas, rungtyniavęs Budapešto "Mávag SE" klube ir Vengrijos rinktinėje (g. 1926 m.).
 Rugsėjo 20 d. – Germanas Titovas, tarybinis kosmonautas, antrasis Žemės žmogus, skridęs į kosmosą. Tarybų Sąjungos didvyris. Generolas pulkininkas (g. 1935 m.).
 Rugsėjo 28 d. -           Pierre Trudeau, Kanados politikos veikėjas, 15-asis Kanados ministras pirmininkas (1968-1979 ir 1980-1984). Šalies vyriausybei vadovavo beveik 16 metų iš eilės neskaitant trumpos 9 mėnesių pertraukos 1979-1980 m. (g. 1919 m.).
 Spalio 4 d. – Michael Smith, 1993 m. Nobelio chemijos premijos laureatas (g. 1932 m.).
 Spalio 15 d. – Konrad Emil Bloch, 1964 m. Nobelio fiziologijos ir medicinos premijos laureatas (g. 1912 m.).
 Lapkričio 16 d. – Joseph Calleja, yra JAV repo stiliaus atlikėjas. Atlikėjas gimė Taylor mieste, Mičigano valstijoje, JAV (g. 1974 m.).
 Lapkričio 20 d. – Nikolajus Doležalis, rusų energetikas, išradėjas, akademikas (g. 1899 m.).
 Gruodžio 25 d. – Vilardas van Ormanas Kvainas, JAV logikas, matematikas ir filosofas (g. 1908 m.).

Nobelio premijos 

Nobelio premijos laureatai:
 Chemijos – Alan J. Heeger (1936–), Alan G. MacDiarmid (1927–2007), Hideki Shirakawa (1936–);
 Ekonomikos – James J. Heckman (1944–), Daniel L. McFadden (1937–);
 Fizikos – Zhores Ivanovich Alferov, Herbert Kroemer, Jack Kilby;
 Literatūros – Gao Singdzianas;
 Medicinos – Arvid Carlsson (1923–), Paul Greengard (1925–), Eric R. Kandel (1929–);
 Taikos – Kim Dae-jung.

Nuorodos 

2000 m.